
	ROMÂNIA

MUNICIPIUL TIMISOARA
INSTITUŢIA ARHITECTULUI ŞEF

BIROUL DEZVOLTARE URBANĂ ŞI AVIZARE PUZ/PUD 
Bd. Constantin Diaconovici Loga, nr. 1, 300030, tel: +40 256 408435
e-mail:dezvoltareurbana@primariatm.ro, internet:www.primariatm.ro



Nr.  UR2011 - 011228 /26.07.2011
RAPORTUL INFORMĂRII  ŞI CONSULTĂRII PUBLICULUI

 Etapa 2 - etapa elaborării propunerilor PUZ şi RLU aferent, de informare şi consultare a publicului cu privire la documentaţia:
· PUZ – Supermarket produse alimentare si nealimentare
· Amplasament: str. Prahova nr. 16, Timisoara  
· Beneficiari: S.C. INTER CENTER SERVICE S.A., S.C. LIDL ROMANIA S.C.S. 
· Proiectant: S.C. ARTKRAFT S.R.L
Detalii privind tehnicile şi metodele utilizate de solicitant pentru a informa şi a consulta publicul, 

Cetăţenii au fost invitaţi să transmită observaţii în perioada 17.06.2011-12.07.2011, referitoare la documentaţia P.U.Z. disponibilă la Biroul Dezvoltare Urbană din cadrul Instituţiei Arhitectului Şef şi afişată pe site-ul www.primariatm.ro. 

In data de 30.06.2011 a fost organizata o intalnire intre proiectantul documentatiei PUZ si cetatenii ale caror proprietati sunt direct afectate de propunerile PUZ.

În acest scop, beneficiarul documentatiei a amplasat un panou pe parcela care a generat planul urbanistic zonal iar Institutia Arhitectului Sef a amplasat 4 panouri (3 panouri pe teritoriul zonei studiate prin P.U.Z. si 1 panou la sediul Primariei Municipiului Timisoara), conform   Anexei 2 din H.C.L. nr. 140/19.04.2011 privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului , au fost notificati cetatenii ale caror proprietati sunt direct afectate de propunerile PUZ, prin adrese expediate prin poştă  şi prin publicarea anunţului pe site-ul www.primariatm.ro
Proprietari notificaţi : 

· str. Prahova nr. 1A, 1, 2, 3, 5, 6, 7, 7A;
· str. Prahova: ASOCIATIA DE PROPRIETARI Bl. 15 si Bl. 15A;
· str. Transilvania : ASOCIATIA DE PROPRIETARI Bl. E 21 si Bl. E 20;
Documentaţia  disponibilă  la Biroul Dezvoltare Urbană, a fost consultată de 3 persoane.  S-au formulat obiecţii in privinta accesului auto din str. Prahova, amplasarea locurilor de parcare fata de ferestrele imobilului situat pe str Prahova, bl. B15.
La intalnirea cu proiectantul din data de 30.06.2011, au participat 17 persoane, care au formulat obiectii, la care proiectantul documentatiei a raspuns atat verbal in cadrul intalnirii avute cu cetatenii din zona, cat si in scris prin adresa formulata Institutiei Arhitectului Sef – Biroului Dezvoltare Urbana si Avizare PUZ/PUD si anume: 
1. Referitor la regimul de inaltime maxim P + 3 E pentru unitatile functionale UF2 si UF3

Regimul de inaltime max P+3E propus pentru unitatile functionale UF2 si UF3 (prin care se doreste realizarea unor zone cu functiuni mixte, respectiv zone pentru depozitare si prestari servicii) se incadreaza in specificul zonei studiate, intrucat in imediata vecinatate sunt amplasate constructii P+2E, dar si P+4E, deci regimul de inaltime propus pentru acestea reprezinta o inaltime medie a constructiilor din zona. Totodata, investitiile propuse pentru unitatile functionale UF2 si UF3 (cu regimul de inaltime max P+3E propus) se vor realiza doar dupa intocmirea si aprobarea ulterioara a unui Plan Urbanistic de Detaliu, prin care se vor reglementa pozitia noilor cladiri pe amplasament in functie de fondul construit existent si doar ulterior se va putea obtine Autorizatia de Construire pentru acestea;

2. Referitor la respectarea O.M.S. nr. 536/1997 privind dispunerea locurilor de parcare fata de imobilul de locuinte colective din str. Prahova, bl. 15 
Ordinul Ministerului Sanatatii nr. 536 din 23 iunie 1997 pentru aprobarea Normelor de igiena şi a recomandărilor privind mediul de viaţa al populaţiei (art. 3, lit. c), prevede ca menajarea locurilor de parcare sa se realizeze la minimum 10m fata de ferestrele camerelor de locuit.

Avand in vedere ca imobilul de locuinte colective din str Prahova, bl. 15, situat in vecinatatea parcarii propuse pentru supermarket, nu este prevazut cu ferestre pe latura unde se propun locurile de parcare pentru aceasta investie si totodata pentru aceasta s-a obtinut Avizul Directiei de Sanatate Publica a Judetului Timis nr. 780/A/17.12.2010, aceasta investitie nu incalca O.M.S. nr. 536/1997.

3. Referitor la modul de insusire al terenului de catre proprietarul S.C. INTER CENTER SERVICE S.A. si aflat in folosinta locatarilor, fara ca acestia sa fie consultati daca doresc sa achizitioneze acest teren.     

Conform actelor de proprietate puse la dispozitie de catre beneficiarii Planului Urbanistic Zonal ,, Supermarket produse alimentare si nealimentare”, str. Prahova nr. 16, Timisoara (S.C. INTER CENTER SERVICE S.A., S.C. LIDL ROMANIA S.C.S.), respectiv a extrasului CF si al planului topografic vizat O.C.P.I., proprietarul terenului este S.C. INTER CENTER SERVICE S.A., modul de dobandire al terenului pe care se propune investitia, nu intra in atributiile Institutiei Arhitectului Sef, fiind un raport juridic intre persoane de drept privat, orice interventie din partea unei autoritati publice ar constitui un abuz de drept. 
4. Referitor la accesul auto propus din str. Prahova 
Solutia de trafic propusa in documentatia P.U.Z., s-a discutat in cadrul sedintei Comisiei de Circulatie din Primaria Municipiului Timisoara, in urma careia s-a obtinut Avizul Comisiei de Circulatie nr. DT2011-000005/27.01.2011

Având în vedere că s-au parcurs procedurile prevăzute de H.C.L. nr. 140/19.04.2011 privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului, etapa 2 – etapa elaborării propunerilor PUZ şi RLU aferent, de informare şi consultare a publicului cu privire la documentaţia P.U.Z. ,, Supermarket produse alimentare si nealimentare”, str. Prahova nr. 16, Timisoara a fost finalizată şi se va putea începe  circuitul legal  de avizare.

